b'\n_START_ARTICLE_\nAdriano (jalkapalloilija, 1984)\n_START_SECTION_\nSevilla\n_START_PARAGRAPH_\nAdriano aloitti ammattilaisuransa kotikaupunkinsa Coritibasta, jonka edustusjoukkueessa h\xc3\xa4n teki ensiesiintymisens\xc3\xa4 hieman alta 18-vuotiaana. Tammikuussa 2005 h\xc3\xa4n siirtyi espanjalaisseura Sevillaan 4\xc2\xbd-vuotisella sopimuksella. Ensimm\xc3\xa4isen ottelunsa joukkueessa h\xc3\xa4n pelasi 29. tammikuuta 2005 Barcelonaa vastaan. Joukkue sijoittui lopulta kauden p\xc3\xa4\xc3\xa4tteeksi kuudenneksi ja p\xc3\xa4\xc3\xa4si n\xc3\xa4in karsimaan paikasta seuraavan kauden UEFA Cupiin._NEWLINE_Kausina 2005\xe2\x80\x932006 ja 2006\xe2\x80\x932007 Sevilla voitti per\xc3\xa4tysten UEFA Cupin. Adriano pelasi kyseisill\xc3\xa4 kausilla eri pelipaikoilla, l\xc3\xa4hinn\xc3\xa4 laitalinkkin\xc3\xa4 tai laitapuolustajana. Otteluita kertyi yhteens\xc3\xa4 l\xc3\xa4hemm\xc3\xa4s 100 kaikki kilpailut mukaan lukien. J\xc3\xa4lkimm\xc3\xa4isess\xc3\xa4 vuoden 2007 loppuottelussa Adriano teki ottelun ensimm\xc3\xa4isen maalin, joka eteni lopulta aina rangaistuspotkukilpailuun saakka. Syyskuussa 2006 h\xc3\xa4n teki joukkueen kanssa viisivuotisen jatkosopimuksen, joka ulottui aina kes\xc3\xa4\xc3\xa4n 2012 asti._NEWLINE_Kaudella 2009\xe2\x80\x932010 h\xc3\xa4n k\xc3\xa4rsi loukkaantumisista, mutta pelasi kuitenkin 27 ottelussa. Joukkue sijoittui kauden p\xc3\xa4\xc3\xa4tteeksi nelj\xc3\xa4nneksi ja p\xc3\xa4\xc3\xa4si n\xc3\xa4in karsimaan paikasta Mestarien liigaan. Se voitti my\xc3\xb6s Camp Noulla Barcelonassa pelatussa Copa del Reyn loppuottelussa Atl\xc3\xa9tico Madridin numeroin 2\xe2\x80\x930.\n_START_SECTION_\nBarcelona\n_START_PARAGRAPH_\n16. hein\xc3\xa4kuuta 2010 Adriano siirtyi Barcelonaan 9,5 miljoonan euron siirtokorvauksella._NEWLINE_Adriano solmi seuran kanssa 4+1 vuoden sopimuksen.\n_START_SECTION_\nMaajoukkueura\n_START_PARAGRAPH_\nAdriano oli Brasilian maajoukkueen mukana voittamassa vuoden 2004 Copa Am\xc3\xa9ricaa.'